Исмаилов Амантур Туратбекович
Исмаилов Амантур Туратбекович (29-декабрь, 1997-жылы) — кыргызстандык спортчу, грек-рим күрөшү боюнча эл аралык даражадагы спорт чебери. Дүйнө чемпионатынын (2022), Азия чемпионатынын (2021) жана  Азия оюндарынын (2018) коло медалдарын тагынган. Бир катар эл аралык мелдештердин байге ээси.

Кыскача өмүр жолу
1997-жылы 27-декабрда Жалал-Абад шаарында төрөлгөн. 2004-жылы Далал-Абад шаарындагы №18 мектепке кирген. Күрөш менен 5-класстан баштап машыга баштаган. Аны күрөшкө бир тууган агасы ээрчитип барган. Кийин 7-классты аяктаганда Бишке шаарында жайгашкан Шералы Сыдыков атындагы Олимпиадалык резервдеги республикалык окуу жайга тапшырган. Аталган окуу жайда спорт менен машыгууга шарт түзүлгөнү балбандын чоң спортто кадам таштоого себепчи болгон. 2015-жылы аталган окуу жайды аяктап, бир жылдпн кийин Бишкектеги Дене тарбия жана спорт Академиясына машыктыруучу адистигине тапшырган. 
“Спорттогу жетишкендиктериме атам Туратбек шык берген”,- дейт Амантур. Бирок атасы Амантур 11-класста окуган кезинде каза болуп, уулунун чоң спорттогу жетишкендиктерине күбө боло албай калган экен. 
Апасы Мээрим учурда Жалал-Абад шаарында жашап, суу адистиги боюнча эмгектенет. 
Амантур Исмаилов төрт бир тууган. Агасы Артур жана инилери Марлен жана Эрлан. 
Алгачкы машыктырууусу машыктуруучум Чыңгыз Пиримкулов, учурдагы машыктыруучусу Дастан Мухтаров.
2017-жылы грек-рим күрөшү боюнча жаштар арасындагы Кыргызстандын чемпионатына 66 килограмм салмакта күрөшүп, 2-орунду ээлеген. 2018-жылдан тартып 67 килограмм салмакта күрөшүп келе жатат.

Карьерасы 
2017-жыл. Грек-рим күрөшү боюнча жаштар арасында  Кыргызстандын чемпионатында 2-орун.

2018-жыл. Грек-рим күрөшү боюнча чоңдор арасында Кыргызстандын чемпиону. 

2018-жыл. 2018-жылы Индонезияда болгон Азия оюндарында коло байгенин ээси.  

2019-жыл.  Грек-рим күрөшү боюнча чоңдор арасында Кыргызстандын чемпионатында 2-орунду ээлеген.

2019-жыл. Грек-рим күрөшү боюнча 23 жашка чейинкилер арасындагы Азия чемпионатында коло байге. Монголия, Улан Батор шаары.

2019-жыл. Эл аралык Балавадзе жана Картозия турниринин күмүш байгеси. Грузия, Тбилиси шаары.

2021-ж. Грек-рим күрөшү боюнча чоңдор арасында Кыргызстандын чемпионатында 2-орун.   

2021-ж. Грек-рим күрөшү боюнча Азия чемпионатынын коло байгесинин ээси. Казакстан, Алмата шаары.

2021-ж. Киев шаарында өткөн эл аралык турнирде 3-орун. 

2021-жыл. V 5 Ислам шериктештик оюндарынын күмүш байгесинин ээси. Түркия, Конья шаары.

2022-жыл. Грек-рим күрөшү боюнча Дүйнө чемпионатынын коло байгесинин ээси (67 кг). Сербия, Белград шаары. Ал алгач 1/16 финалда венгриялык балбанды 7:9 эсебинде жеңген. Ал эми 1/8 финалда ирандык спортчуга жеңилип, кийин көңүл жубатуучу беттешке чыгууга мүмкүнчүлүк алган. Бирок атаандашы чыкпай калып, коло байге үчүн беттешкен. Чечүүчү 3-орун үчүн кармашта Амантур Исмаилов грузиялык атаандашы Жони Хецурианиге утулуп бара жатып, кайра ири эсеп менен (17:8) жеңип, коло байгенин ээси болду.

Жетишкендиктери

Булактар 

 Амантур Исмаилов завоевал бронзу на Чемпионате мира по борьбе Булак: kloop.kg
  Амантур Исмаилов: Шарттын жоктугу ийгиликке тоскоол боло албайт Булак: govori.tv
 С 26 по 28 февраля 2021 года в Киеве состоялся международный турнир по спортивной борьбе памяти выдающихся украинских борцов и тренеров. Булак: mfa.gov.kg
 Жеңилип баратып утуп алды. Балбан Амантур Исмаиловдун коло алган видеосу Булак: sputnik.kg
 UWW/Amantu Ismailov   

Кыргызстан
Спорт‎
Арип боюнча спортчулар